Kombinácie liekov Paxeladine a ACC long
Dobrý deň,  môžem kombinovať Paxeladine a ACC long?
Dobrý deň,
ďakujeme za prejavenú dôveru.
Sirup Paxeladine je antitusikum, používa sa na liečbu neproduktívneho, obtiažneho kašľa. Dávkovanie závisí od hmotnosti.
Ak sa však jedná o vlhký produktívny kašeľ, vhodnejšie užívať liek s účinnou látkou acetylcysteín (ACC long), pomáha zrieďovať hlieny a podporuje vykašliavanie.
Je potrebné odlíšiť, či sa naozaj jedná o suchý kašeľ, alebo dráždi z vykašliavania hlienov, pretože prípadná liečba sa potom líši. Lieky na produktívny kašeľ znižujú viskozitu hlienu (stekutenie hlienu), čo uľahčuje jeho expektoráciu (vykašliavanie). Antitusiká znížením vykašliavacieho reflexu môžu vyvolať nebezpečné nahromadenie hlienov v dýchacích cestách a môže dôjsť k bronchospazmu. Prípadná kombinácia si preto vyžaduje striktnú indikáciu a starostlivý dohľad. Preto Vám odporúčam ich kombináciu konzultovať s lekárom, ktorý pozná Váš zdravotný stav.
Prajem pekný deň.
S pozdravom
PharmDr. Lenka Čorbová.